open-index/open-wikipedia-markdown huggingface dataset:
Birkebeinerrennet 2011

**Det 74. [[Birkebeinerrennet]]** ble arrangert den 19. mars 2011. Føret var svært bra med tørr kald vintersnø. I herreklassen vant Stanislav Řezáč i spurtduell mot Jörgen Brink, Jerry Ahrlin og Anders Aukland. I kvinneklassen vant Seraina Boner rimelig overlegent foran svenske Jenny Hansson.

## Resultater for klassen FIS Marathon

### Herrer

### Kvinner

}
|-
| 2 || align=left|  Jenny Hansson || align=left| Team Exspirit ||  || 
|-
| 3 || align=left|    Sara Svendsen || align=left| Team Xtra personell ||  || 
|-
| 4 || align=left|   Antonella Confortola || align=left| C.S. Forestale ||  || 
|-
| 5 || align=left|  Susanne Nyström || align=left| Team Exspirit ||  || 
|-
| 6 || align=left|    Solfrid Braathen || align=left| Høybråten og Stovner ||  || 
|-
| 7 || align=left|    Karianne Bjellånes || align=left| Henning ||  || 
|-
| 8 || align=left|    Marte Monrad-Hansen || align=left| Heming ||  || 
|-
| 9 || align=left|    Kathrine Rolsted Harsem || align=left| Fossum ||  || 
|-
|10 || align=left|    Hilde Losgård Landheim || align=left| Tynset ||  || 
|}

## Resultater for øvrige klasser

## Eksterne lenker
* 
* Resultater for alle klasser
Chris Clark

**Chris Clark** (født 17. juni 1964 i Essex i England) er en britisk ekspert på minerydding og klasebomber. 

Han har blitt tildelt medaljen Military Cross for hans påfallende tapperhet under fiendtlig ild og han ble tildelt Order of the British Empire for hans rolle under evakueringen av utenlandske statsborgere fra Sør-Libanon under krigen i 2006. Han har to ganger blitt tildelt medaljer for hans effektivitet med å forbedre FNs koordinering og effektivitet i forskjellige krigssoner. 

Han har 17 års utmerket militær tjeneste fra det britiske militæret, og han var ansatt som driftsleder i Kosovo (UNMIK), United Nations Program Manager for Sudan og Program Manager for handlingsprogrammet i Libanon. Clark er i dag ansatt av FN som en dela av staben på Mine Action Service ved deres kontor i Genève. I løpet av hans fem år i Libanon ledet Clark ledet operasjonen som sørget for en trygg retur av nesten en million internt fordrevne flyktninger. Etter å ha mottatt Nansenprisen, kunngjorde Clark at han ville donere pengeprisen til et samfunnsprosjekt i nærheten av Tyr i Sør-Libanon.
Vladislav Delay

**Vladislav Delay** er et av pseudonymene til **Sasu Ripatti** (født 1976), en finsk musiker.

Hans samboer er musikeren Antye Greie som han ofte har samarbeidet med. Deres datter ble født i 2006. Sasu er klassisk trent perkusjonist og bodde mesteparten av 2000-tallet i Berlin, for deretter å flytte til Hailuoto i Finland. Han grunnla også det finske plateselskapet Huume Recordings. Han har blitt valgt av Animal Collective å prestere på festivalen All Tomorrow's Parties som skal gå av stabelen i mai 2011. Han spiller mange forskjellige musikksjangre som f.eks. ambient, minimal, house, glitch og techno. Hans utgivelse *The Dolls* fra 2005 ble gitt ut i samarbeid med Antye Greie og Craig Armstrong.

## Referanser

## Eksterne lenker
* 
* 
* 
*
Orkla Industrimuseum

**Orkla Industrimuseum** er en avdeling av Museene i Sør-Trøndelag AS. Orkla Industrimuseum, som ligger på Løkken Verk driver Thamshavnbanen – Norges første elektriske jernbane og Gammelgruva. Utstillinger og administrasjon for Orkla Industrimuseum ligger på Informasjonssenteret i Løkken Verk sentrum.

Rindal skimuseum er underlagt Orkla Industrimuseum, i tillegg drifter industrimuseet Meldal bygdemuseum.

## Referanser


## Eksterne lenker
* 
*
Påpp & Råkk

***Påpp & Råkk*** er en norsk musikalsk komiserie med Erlend Klarholm Nilsen og Stein Johan Grieg Halvorsen som gikk på NRK3 i 2010. Serien handler om bestevennene Erlend og Steinjo, som jobber i platebutikken Påpp & Råkk. De drømmer begge om å bli popstjerner. 

Serien var ifølge Halvorsen “En slags videreutvikling av «Slå på ring», bare i rent dramaformat”. 

VGs anmelder gav det terningkast seks.

## Rolleliste

## Referanser
 

## Eksterne lenker
*
Religionspsykologi

**Religionspsykologi** er en samlende betegnelse for et fag- og forskningområde der det tas i bruk ulike psykologiske teorier og metoder.
Religionspsykologi handler om å studere religion og livssyn som opplevelse, atferd og funksjon.
Fokuset er på menneskers åndelige, eksistensielle og livssynsrelaterte erfaringer, hvordan slike erfaringer oppstår, hvilken funksjon de har for individer og grupper, og hvordan de kommer til uttrykk.

Klinisk religionspsykologi vil si at denne kunnskapen anvendes i en behandlingsmessig helsefremmende kontekst.

## Se også
*Religionspsykologisk senter ved Sykehuset Innlandet HF
Bianca Jagger

**Bianca Jagger** (født *Bianca Pérez-Mora Macias* 2. mai 1945) er en nicaraguansk-født menneskerettighetsforkjemper. 

Hun var tidligere skuespiller og et moteikon. Jagger fungerer som en av Europarådets ambassadører, og hun er grunnlegger og leder av Bianca Jagger Human Rights Foundation. Hun er medlem av Executive Director's Leadership Council i Amnesty International og en forvalter for den veldedige organisasjonen Amazonas Charitable Trust. 

I løpet av de siste 30 årene har hun skrevet flere artikler og debatt-innlegg og levert foredrag på konferanser og arrangementer over hele verden, og hun har deltatt i flere debatter på TV og radio som har omhandlet en rekke forskjellige områder, blant annet folkemord, krigene i Irak og Afghanistan, krigen på terror generelt, krigsforbrytelser mot menneskeheten, forbrytelser mot fremtidige generasjoner, det tidligere Jugoslavia, Sri Lanka, Mellom-Amerika, Iran, Irak, India, barn og kvinners rettigheter, rettighetene til urfolk og indianere, klimaendringene, nedhogging av regnskogen, fornybar energi, vårt felles samfunnsansvar, sivile friheter og menneskerettigheter og dødsstraff.

Hun var tidligere gift med Mick Jagger, vokalisten i The Rolling Stones. Jagger ble født i Managua, Nicaragua. Hennes far var en vellykket import-/eksport-kjøpmann, og moren var husmor. Foreldrene skilte seg da Bianca var ti år gammel, og hun bodde hos sin mor, som måtte ta seg av tre barn på en liten inntekt. Av den franske stat fikk hun et stipend for å studere statsvitenskap ved Sciences Po i Paris. Hun ble også påvirket av Mahatma Gandhi og hans ikke-voldelige suksess. Hun reiste mye i India. 

Bianca møtte sin fremtidige ektemann Mick Jagger på en fest etter en konsert av Rolling Stones i september 1970 i Frankrike. 12. mai 1971, mens hun var fire måneder på vei med hans barn, giftet paret seg under en katolsk seremoni i Saint-Tropez, Frankrike, og hun ble hans første kone. Paret fikk en datter, Jade Jagger Sheena Jesabel, født 21. oktober 1971 i Paris, Frankrike. I mai 1978 søkte hun om skilsmisse på grunn av hans notoriske utroskap med blant andre modellen Jerry Hall. 

Bianca Jagger grunnla foreningen Bianca Jagger Human Rights Foundation, som hun er leder for. Hun returnerte til Nicaragua for å lete etter sine foreldre etter det store jordskjelvet i Nicaragua i 1972, som ødela hovedstaden Managua og etterlot seg mer enn 10 000 døde og titusener av hjemløse. I mars 2007 ble hun involvert med Sarah Teather og kampanjen om å stenge den amerikanske fangeleiren i Guantánamobukta. I januar 2009 var Jagger sammen med 12 000 mennesker samlet i protest mot en israelsk offensiv som hadde drept flere titalls sivile palestinere på Gazastripen som hadde funnet sted noen få dager tidligere. 

## Referanser


## Eksterne lenker
* 
*
Veiledende behandlingsplan

**Veiledende behandlingsplan** (VBP) er et hjelpemiddel for å forenkle dokumentasjonsarbeidet og kvalitetssikring av sykepleien og er en preformulert oversikt over sannsynlige sykepleiediagnoser/problemer og relevante sykepleietiltak med forordninger for en pasientgruppe. En veiledende behandlingsplan inneholder også ønsket resultat og mål for pasienten. 
*VBP er en av grunnstrukturene i elektronisk dokumentasjon av sykepleie (EDS)
*Er et hjelpemiddel for å forenkle dokumentasjonsarbeidet og kvalitetssikre sykepleien
*Er bygd opp ved bruk av klassifikasjonssystem med kodeverk 
*Benyttes av mange sykehus i Norge, både innen somatikk og psykiatri.

En VBP inneholder sykepleiediagnose (hentet fra NANDA), mål for sykepleien, tiltak (hentet fra NIC) med forordninger. Forordningene beskriver de konkrete oppgavene som sykepleietjenesten utfører. Når en pasient legges inn på en avdeling, vil sykepleieren finne frem til de veiledende behandlingsplaner som er relevante for pasienten, og utforme en individuell behandlingsplan. 

I Norge er veiledende behandlingsplaner en del av den elektroniske pasientjournalen som leveres av firmaet DIPS. Verktøyet benyttes i dag i de fleste foretak innen Helse Sør-Øst RHF. Et eksempel er Sykehuset Innlandet, der rundt 4000 sykepleiere benytter veiledende behandlingsplan i sitt daglige arbeid.
Religionspsykologisk senter

**Religionspsykologisk senter** ble etablert i Sykehuset Innlandet i 2008 som et kompetansesenter for behandlingsrelatert religionspsykologi.

Senteret har som målsetting å styrke den kliniske kompetansen når det gjelder religion, livssyn og eksistensielle spørsmål. Dette skjer gjennom forskning, undervisning og nettverksbygging.

Senteret driver religionspsykologisk forskning relatert til psykoselidelser, demens, kreft, folkehelse og ritualisering ved ulykker, samt helsetjenesteforskning på samhhandling mellom nivåer i den psykiske helsetjenesten.

Religionspsykologisk senter er lokalisert på Sykehuset Innlandet HF Sanderud utenfor Hamar.

Senteret ledes av forskningsleder og professor Lars Johan Danbolt.
## Referanser
Ambulante tjenester

**Ambulante tjenester** er tjenester som gis fra spesialisthelsetjeneste til pasienter i private hjem, i kommunal heldøgnstjeneste som bokollektiver, sykehjem, døgnbaserte omsorgsboliger eller i private institusjoner. Pasienten henvises av sin fastlege eller av annen spesialist.  Tjenesten har som mål å bidra i behandlingen i pasientens lokalmiljø i samarbeid med 
pasientens nærpersoner, primærhelsetjenesten og pasienten selv. Det kan gjøres både somatiske- og psykiatriske vurderinger. Det kan være kartlegging, utredning, kompetansehevende tiltak som undervisning og veiledning, behandling med mer.
Forskjelv

Et **forskjelv** er et jordskjelv som inntreffer før en annet og større jordskjelv (*hovedskjelvet*), og er relatert til hovedskjelvet både i tid og sted. Man kan kun definere noe som et forskjelv etter at jordskjelvene har funnet sted, for dersom forskjelvet ikke etterfølges av et større jordskjelv, vil forskjelvet bli ansett som hovedskjelvet.

## Hendelser
Forskjelv har blitt oppdraget i ca 40 % av alle moderate til store jordskjelv, og i opp til 70 % av jordskjelv med momentmagnitude over 7,0. Forskjelv kan inntreffe så lenge som 5-10 dager forut for hovedskjelvet, og så nært opptil som minutter før hovedskjelvet. For eksempel blir jordskjelvet den 2. november 2001 ansett som et forskjelv til jorskjelvet i Indiahavet den 26. desember 2004, selv om dette var to år senere.

Jordskjelvet ved Tohoku utenfor den japanske østkysten den 11. mars 2011 hadde flere forskjelv forut for det store jordskjelvet på momentmagnitude 9,0. Innledningsvis var det et forskjelv på 7,2MW to dager forut for hovedskjelvet cirka 40 kilometer unna. Dette forskjelvet ble fulgt av ytterligere tre den samme dagen, som ble målt til en intensitet av 6&nbsp;MW. Et minutt før det store jordskjelvet reagerte systemet "Earthquake Early Warning", som er koblet til rundt 1&nbsp;000 seismografer rundt om i Japan, og man rakk å advare millioner av mennesker via TV.

Det hender også at store jordskjelv med magnitude over 8,0 ikke har vist noen form for forskjelv i det hele tatt, for eksempel jordskjelvet i Megdog ved Tibet den 15. august 1950 som hadde en magnitude på 8,6. Ø

## Mekanismer
Observasjoner av forskjelv sammenlignet med mange jordskjelv tilsier at de er en del av forberedelsesprosessen for ødeleggelsene. I en modell av jordskjelvene formet som en kaskade, starter det med en veldig liten hendelse som trigger en større, og slik fortsetter det til hovedjordskjelvet er trigget. Likevel kan man si at forskjelv, hovedskjelv og etterskjelv er en del av den samme prosessen. Dette støttes av observasjoner mellom gradering av forskjelv og etterskjelv for den samme hendelsen.

## Å forutse jordskjelv
En økning i den seismiske aktiviteten i et område har blitt brukt som en metode for å forutse jordskjelv. Det mest kjente eksemplet er jordskjelvet i Haicheng i 1975 i Kina hvor en evakuering ble utløst ved økning i aktiviteten. Likevel mangler de fleste jordskjelv slike tydelige forskjelvsmønstre, noe som gjør at de kun oppfattes som små jordskjelv. Det er også et ønske om å unngå falske alarmer. Jordskjelv langs havbunnens midthavsrygger viser ofte forskjelv, noe som kan gjøre det lettere å forutse både tid og sted for jordskjelv.

## Referanser
Tewolde Berhan Gebre Egziabher

**Tewolde Berhan Gebre Egziabher** (født 19. februar 1940, død 20. mars 2023) var en etiopisk aktivist som i 2000 ble tildelt prisen Right Livelihood Award for sitt «eksemplariske arbeid for å ivareta det biologiske mangfoldet og de tradisjonelle rettighetene til bønder og lokalsamfunn».

Tewolde Berhan ble i 1963 uteksaminert fra Universitetet i Addis Abeba og fikk i 1969 doktorgrad fra Universitetet i Wales. Han returnerte til Universitetet i Addis Abeba, der han fra 1974 til 1978 var dekan ved Fakultet for vitenskap. Tewolde Berhan var medlem av National Herbarium (1978–1983) og var president for  Universitetet i Asmara (1983–1991). Etter dette ble han daglig leder for Environmental Protection Authority i Etiopia, som er en del av det etiopiske Miljøverndepartementet.

Tewolde Berhan mottok FNs øverste, Champions of the Earth, i 2006.

## Referanser
Athis-Mons

**Athis-Mons** er en kommune i departementet Essonne i regionen Île-de-France, og er en av de sørlige forstedene til Paris. Kommunen ligger 16,5&nbsp;km fra sentrum av Paris, og innbyggerne kalles for *Athégiens*.

En liten del av Orly lufthavn ligger i kommunen.

## Historie
Athis-Mons ble dannet i 1817 ved å slå sammen to landsbyer, Athis (ved Seinen) og Mons (på platået ved siden av). Nå blir de lavereliggende deler av kommunen kalt Athis-Val.

## Befolkningsutvikling
***Antall innbyggere i kommunen Athis-Mons***

## Referanser
* Kommunedata fra INSEE


## Eksterne lenker
* 
* Kommunedata INSEE
Draveil

**Draveil** er en kommune i departementet Essonne i regionen Île-de-France, og er en av de sørlige forstedene til Paris. Den ligger 19,1&nbsp;km fra sentrum av Paris.

Landsbyen Champrosay er nå en del av kommunen.

Innbyggerne i kommunen kalles for *Draveillois*.

## Befolkningsutvikling
***Antall innbyggere i kommunen Draveil***

## Referanser


## Eksterne lenker
* 
* Kommunedata INSEE
Bahnhof

**Bahnhof** (tidligere navn *Brdy*, *BigBlu*, *Breiband.no* og *Direct Connect*) er et norsk teleselskap som fokuserer på raskt bredbånd og personvern.

Selskapet ble stiftet i april 2003 og ble oppkjøpt av det svenske selskapet Bahnhof i 2025.

I juli 2025 overtok Bahnhof også ca. 8000 bredbåndskunder fra Allente.

Bahnhof lanserte fiber via åpne nett høsten 2025 og er en utfordrer på det norske markedet.

## Referanser


## Eksterne lenker
*
Kunståret 1450

## Maleri
* Jean Fouquet – *[[Melun Diptykk]]*

## Skulptur
* Donatello fullføre "Monumento equestre al Gattamelata" (1445–1450), Piazza del Santo, Padova.

## Fødsler

|-
|align=center|1450 || || || Bartolomeo Bonascia || italiensk || maler innen renessansen ||align=center|ca. 77 ||align=center|1527 || 

|rowspan=7|ca. 1450 || August || || Hieronymus Bosch || nederlandsk || tidlig nederlandsk maler og tegner ||align=center|ca. 66 ||align=center| || 
|-
| || || Ludovico Brea || italiensk || maler som hovedsakelig arbeidet i Genova ||align=center| ||align=center|ca. 1523 ||
|-
| || || Bartolomeo Montagna || italiensk || maler og arkitekt som arbeidet iVicenza og Venezia ||align=center| ||align=center|1523 ||
|-
| || || Francesco Raibolini (Francesco Francia) || italiensk || maler og gullsmed fra Bologna ||align=center| ||align=center|1517 ||
|-
| || || Pedro Berruguete || spansk || kunstmaler ||align=center| ||align=center|1504 ||
|-
| || || Bartholomäus Zeitblom || tysk || maler og mester for Ulmskolen ||align=center| ||align=center|ca. 1519 ||
|-
| || || Kamāl ud-Dīn Behzād || persisk || maler av persiske miniatyrer ||align=center| ||align=center|ca. 1535 ||
|-
| 1450-1460 || || || Jan Joest || nederlandsk || kunstmaler ||align=center| ||align=center|1519 ||
|}

## Dødsfall

|-
| 1450/1451 || Sassetta || italiensk || kunstmaler ||align=center|ca. 60 ||align=center|1392 || 
|}

Sassetta_-_St_Thomas_Inspired_by_the_Dove_of_the_Holy_Ghost_(detail)_-_WGA20849.jpg|Sassetta(ca. 1392–ca. 1450)
Jheronimus_Bosch.jpg|Hieronymus Bosch(1450–1517) 


## Referanser
Nordialog

**Nordialog** var en franchisekjede som først og fremst solgte mobiltelefoner tilknyttet Telenor-abonnement.

Nordialog var en del av Kjedehuset.
Nordialog ble etablert i 1996 som en leverandør av kommunikasjonsløsninger for bedriftsmarkedet. 

Fra årsskiftet 2018/2019 ble alle Nordialog forhandlere omgjort til Mobit.  

## Eksterne lenker
* Nordialog
Mobildata

**MobilData** er en franchisekjede som først og fremst selger mobiltelefoner tilknyttet Telenor-abonnement.

MobilData er en del av Kjedehuset. Kjeden retter seg mot smb-markedet.

## Eksterne lenker
* MobilData
Borys Tarasiuk

**Borys Ivanovytsj Tarasiuk** (ukrainsk: Борис Іванович Тарасюк, født 1. januar 1949) er en ukrainsk politiker. 

Tarasiuk har to ganger sittet som minister for utenrikssaker i Ukraina. Han er fra Zjytomyr oblast. Tarasiuk studerte internasjonale relasjoner og internasjonal lovgivning ved Taras Sjevtsjenko-universitetet i Kyiv, og derfra ble han uteksaminert i 1975. Foruten å snakke ukrainsk, snakker han språkene engelsk, fransk og russisk flytende. Tarasiuk fungerte som nestleder for utenriksministeren fra 9. mars 1992 til 16. september 1995. I perioden 1995–1998 var han Ukrainas ambassadør til Belgia, Luxembourg, Nederland og han var Ukrainas representant i NATO.

Han satt som utenriksminister første gang fra 17. april 1998 til 29. september 2000. Han brøt senere med president Leonid Kutsjma, og han ble en rådgiver når det gjaldt utenlandske relasjoner. Etter Ukrainas oransjerevolusjon ble Tarasiuk utenriksminister på nytt den 4. februar 2005. Den 30. januar 2007 annonserte Tarasiuk sin avgang som utenriksminister.

Tarasiuk er grunnleggeren av instituttet for euro-atlantisk samarbeid (IEAC).

Tarasjuk har vært dekorert med høye tildelinger fra Argentina, Brasil, Frankrike, Litauen, Portugal, Sverige og Venezuela.

## Referanser
Snippebolle

En **snippebolle**, eller **snippeskål**, er et drikkekar til øl eller melk. De fleste bevarte snippebollene er fra 1700- og 1800-tallet, men slike boller kan nok ha vært i bruk enkelte steder også et stykke ut på 1900-tallet. En snippebolle er et rundt kar laget av tre med fire utstående snipper eller «ører». Karet kan være skål- eller bollefomet. Ørene er oftest trekantet slik at snippebollen får et kvadratisk tverrsnitt.
## Se også
* Vangar
## Referanser


## Eksterne lenker
* Snippeboller i DigitaltMuseum
* Snippeskåler i DigitaltMuseum
Claude Chappe

**Claude Chappe** (født 25. desember 1763 i Brûlon, Sarthe, Frankrike, død 23. januar 1805 i Paris) var en fransk oppfinner som i 1792 tok patent på et praktisk semafor-system som til slutt strakte seg over hele Frankrike. 

Dette var det første praktiske telesystemet av den industrielle tidsalder. Chappe var barnebarn av en fransk baron. Han ble utdannet ved Lycée Pierre Corneille i Rouen. Han og hans fire arbeidsledige brødre bestemte seg for å utvikle et praktisk system som skulle bestå av rekker av reléstasjoner for semafor-kommunikasjon, en oppgave som ble foreslått allerede i antikken, men som aldri hadde blitt realisert. Claude bror, Ignace Chappe (1760–1829) var medlem av den lovgivende forsamlingen under den franske revolusjonen. Med hans hjelp, støttet den lovgivende forsamlingen i Frankrike et forslag om å bygge en relé-linje fra Paris til Lille (femten stasjoner, knappe 200 kilometer). I 1792 ble de første meldingene sendt mellom Paris og Lille via denne telegraf-linjen. 

I 1794 ble parisere informert via semaforen om erobringen av Condé-sur-l'Escaut fra østerrikerne mindre enn en time etter at erobringen fant sted. Andre linjer ble senere bygget, inkludert en linje fra Paris til Toulon. Systemet ble ofte kopiert av andre europeiske stater, og ble brukt av Napoleon til å koordinere hele hans imperium og gi ordrer til den franske hæren. I 1805 begikk Claude Chappe selvmord i Paris ved å kaste seg ned i en brønn i nærheten av hotellet han bodde på. Det ble sagt at han var dypt deprimert på grunn av sykdom, og på grunn av de mange krav fra rivaler som hadde plagiert hans systemer med semaforene. 

I 1846 godtok regjeringen i Frankrike et nytt system for elektriske telegraf-linjer. Mange advarte mot den enkle muligheten for sabotasje og avbrudd av denne elektriske tjenesten, bare ved å kutte over en ledning. Men fremveksten av den elektriske telegrafen, gjorde sakte, men sikkert at Chappe-telegrafens tid endte for godt, i 1852.

## Referanser


## Litteratur
* 

## Eksterne lenker
* 
*  «How Napoleon's semaphore telegraph changed the world», fra BBCs nettsider
Kjedehuset

**Kjedehuset AS** var et norsk elektronikkselskap, som eiet og drev kjedene Telekiosken, Mobildata og Nordialog.

Kjedehuset ble avviklet sommeren 2019. Nordialog ble splittet i to, og avdelingene på Østlandet ble til Techstep ASA, mens resten ble oppkjøpt og fusjonert med Telenor Norge.

## Eksterne lenker
* Kjedehuset www.kjedehuset.no
Vratislav II av Böhmen

**Vratislav II** (født ca. 1035, død 14. januar 1092), var hertug av Böhmen, og senere den første böhmerske konge. Kongetittelen var imidlertid en personlig gave fra keiseren og ikke arvelig. Han var sønn av Bretislav I og Judith av Schweinfurt.

Etter farens død i 1055 ble han hertug av Olomouc, men en konflikt med broren Spytihnev II førte til at han måtte flykte til Ungarn. Med ungarsk hjelp gjenvant han sitt hertugdømme og ble forsonet med broren. Ved brorens død overtok han som hertug av Böhmen.

Nesten hele hans regjeringstid var preget av konflikter med hans yngre brødre, Konrad og Otto, som styrte hver sin del av Mähren, og Jaromir som var biskop i Praha.

Vratislav II giftet seg første med den ungarske prinsesse Adelheid, og etter hennes død ektet han den polske prinsesse Swatawa, for å bedre forholdet mellom landene. Forsøket var imidlertid mislykket, og i 1070 og 1071 var flere grensetrefninger mellom de to rikene.

Siden både Böhmen og Polen var vasaller av den tyske kongen, innkalte Henrik IV høsten 1071 Vratislav og Boleslaw II av Polen til Meissen for å tvinge fram en fredsavtale. Det lyktes ikke, men Vratislav ble en viktig støttespillere av Henrik. Hans soldater deltok i felttog  mot de opprørske tyske adelen og i Italia. Böhmen opplevde i denne perioden borgerkrigslignende forhold, samtidig som det var kriger mot Polen i Schlesien.

Etter seieren mot sakserne ga Henrik i 1076 Vratislav Mark Lausitz, men tok senere området tilbake og tilbød isteden Vratislav markgrevskapet Østerrike, men Vratislav var ikke i stand til å erobre fra markgrev Leopold II. I 1085 Vratislav oppgi sitt krav på Østerrike, men fikk til gjengjeld kongetittelen. Den 15. juni 1086 ble han kronet i Praha som den første bøhmiske kongen.

## Referanser
Pietro Vierchowod

**Pietro Vierchowod** (født 6. april 1959 i Calcinate i Italia) er en tidligere italiensk fotballspiller og trener.

Vierchowod startet sin profesjonelle fotballkarriere i Calcio Como, før han flyttet til ACF Fiorentina. Han fikk imidlertid sitt gjennombrudd etter at han flyttet AS Roma, der han i 1983 var med på å vinne Serie A. Deretter gikk han til UC Sampdoria og med dette laget vant han fire italienske kuppmesterskap, cupvinnercupen én gang og igjen Serie A i 1991. I 1995 signerte han en kontrakt med Juventus, der han fungerte som en erfaren forsvarer. Med Juventus vant han i en alder av 37 år sin eneste UEFA Champions League i 1996. Kampen gikk mot Ajax Amsterdam og ble spilt i Roma. Juventus vant på straffer. Han gikk etter dette videre til klubbene AC Milan og Piacenza Calcio. Vierchowod ga seg i 2000 som profesjonell fotballspiller.

Han var en av spillerne i den italienske troppen, selv om han ikke spilte, som vant i FIFA World Cup i 1982. Han er også den eldste målscoreren i historien til det italienske landslaget har hatt. Vierchowod konkurrerte på det italienske landslaget under Sommer-OL i 1984.

## Referanser


## Eksterne lenker
*
Varaskål

**Varaskål**, også kalt **åbryskål**, **åbrukopp** og **nopebolle**, er et drikkekar av tre med hull som man kan se igjennom mens man drikker. De fleste bevarte varaskåler er datert til 1700- og 1800-tallet. De er runde med hullet plassert i midten. Det forekommer også varaskåler som er uregelmessige i formen. De er gjerne umalte og laget av knuter (utvekster på trær).

Navnet «varaskål» reflekterer at du skal kunne holde øye med verten eller andre gjester i laget mens du drikker. Om slike boller skriver Magnus Brostrup Landstad: «Paa denne maade kunde man vare sig for et, svigagtig hug eller deslige, hvilket man derimod ikke kunde naar man satt med en alminnelig stor ølbolle for uden. En sørgelig erfaring havde vel ogsaa her været læremester.»

Slike boller har også vært kalt åbryskål, åbrukopp eller nopebolle. Åbru betyr skinnsyk eller sjalu og med åbruskålen kunne du holde et øye med kjæresten eller kona mens du drikker. Betegnelsen nopebolle finner vi på den avbildede bolle fra Telemark. Her heter det i en innskrift: 

*Drik af NoPe BolDen Min Ven*

*Jev Dig Tid og Rom*

*Herfor Du se Dig om*

*Her stor min NoPe Bolles alder 1753.*

Ordet nopen kan bety knipen eller gjerrig, og betegnelsen «nopebolle» kan ha sammenheng med at denne bolletypen ser stor ut, men rommer lite øl.

## Litteratur
*Gjærder, Per. 1975. Norsk drikkekar av tre. Bergen – Oslo – Tromsø 
*Drikkekar, artikkel i Kulturhistorisk leksikon for nordisk middelalder, bd. 3, 1958. Oslo 
*Landstad, M. B. 1853. Norske Folkeviser. Christiania.
*Midttun, Gisle. 1921. Drikkekar fra landet i 16- og 1700årene. Scous Bryggeri. Mindeskrift til Hundreaarsjubilæet. Kristiania
*Østby, Jon Birger. 1983. Nomenklatur for drikkestell med tegninger av Torill Sand. Oslo

## Eksterne lenker
* Varaskål på DigitaltMuseum
* Nomenklatur for drikkestell
The Very Best of Diana Krall

***The Very Best of Diana Krall*** er det ellevte albumet til den kanadiske artisten Diana Krall utgitt i .

På den amerikanske Billboard 200-listen fikk albumet straks en 19.-plass med om lag  solgte album den første uken. *[[Billboard]]* rangerte albumet som nummer 33 av tiårets beste jazzalbum.

## Sporliste (Standard-utgave)
#«'S Wonderful» (George Gershwin, Ira Gershwin) – 4:26
#«Peel Me a Grape» (Dave Frishberg) – 5:50
#«Pick Yourself Up» (Dorothy Fields, Jerome Kern) – 3:01
#«Frim Fram Sauce» (Redd Evans, Joe Ricardel) – 5:01
#«You Go to My Head» (J. Fred Coots, Haven Gillespie) – 6:47
#«Let's Fall in Love» (Harold Arlen, Ted Koehler) – 4:19
#«The Look of Love» (Burt Bacharach, Hal David) – 4:41
#«East of the Sun (And West of the Moon)» (Brooks Bowman) – 5:46
#«I've Got You Under My Skin» (Cole Porter) – 6:09
#«All or Nothing at All» (Arthur Altman, Jack Lawrence) – 4:33
#«Only the Lonely» (Jimmy Van Heusen, Sammy Cahn) – 4:16
#«Let's Face the Music and Dance» (Irving Berlin) – 5:17
#«The Heart of Saturday Night» (Tom Waits) – 4:06
#«Little Girl Blue» (Richard Rodgers, Lorenz Hart) – 5:38
#«Fly Me to the Moon» [Live in Paris] (Bart Howard) – 5:44

### DVD (inkludert i ''Deluxe-utgaven'')
#«Narrow Daylight»
#«Let's Face the Music and Dance» (Irving Berlin)
#«The Look of Love» (Burt Bacharach, Hal David)
#«Temptation»
#«Almost Blue»
#«Abandoned Masquerade»
#«Fly Me to the Moon» (Bart Howard)
#«The Girl in the Other Room»
#«What Are You Doing New Year's Eve?»

## Referanser


## Eksterne lenker
*
Mammen

**Mammen** er en dansk landsby i Midtjylland med 273 innbyggere (2023). Den ligger syv kilometer nord for Bjerringbro og 16 kilometer sørøst for Viborg. Landsbyen ligger i Viborg kommune, Region Midtjylland.

Mammen er lokalisert i Mammen Sogn og Mammen kirke ligger i byen. Kirken er bygd i romansk stil. I byen finnes også Mammen Mejeri hvor det produseres gulost av typene *Danbo*, *Havarti* og *Samsø*.

Mammen har gitt navn til stilarten Mammenstil grunnet et meget rikt gravfunn fra vikingtiden ved landsbyen. Funnene omfattet en øks med sølvinnlegg på flatsidene. På den ene siden var det framstilling av fabeldyr. Graven tilhørte antagelig en høvding som ble lagt ned på midten av 900-tallet.

## Referanser




## Eksterne lenker
* «Mammengraven», Nationalmuseum, *Møder med Danmarks oldtid*
Trygderett

**Trygderett** er i Norge læren om folketrygdens regler for rett til ytelser for personer i spesielle livssituasjoner grunnet alder, sykdom m.m.. Mange andre land har tilsvarende offentlige ytelser, men i varierende utstrekning.

Historisk bygger lovgivningen i dag på eldre lover som ble innført på tidlig 1900-tall og etterhvert slått sammen. Nært beslektet med trygderett er sosialrett, som omhandler andre sosiale velferdsordninger utenfor folketrygden som sosialhjelp og andre tiltak etter sosialtjenesteloven mv. Disse ordningene er per 2011 i ferd med å bli integrert under NAV, som et felles administrasjonsorgan.

Reglene om folketrygden er nedfelt i lov 28. februar 1997 nr. 19 om folketrygd (folketrygdloven). Folketrygden er en statlig velferdsordning i Norge som kompenserer medlemmenes lønnstap ved uførhet, arbeidsløshet, sykdom og som sikrer medlemmet pensjon ved arbeidslivets slutt. I tillegg tilstås flere ytelser ved fødsel, rehabilitering og død mv. Ytelser etter folketrygdloven omfatter blant annet barnetrygd, dagpenger under arbeidsløshet, foreldrepenger, sykepenger, arbeidsavklaringspenger (attføring), opplæringspenger, pleiepenger, uførepensjon og alderspensjon mv. 
			
Trygderetten befatter seg med rettigheter som forutsetter medlemskap i folketrygden etter folketrygdloven. Pliktig medlem i folketrygden er personer som er bosatt i Norge, jf. folketrygdloven § 2-1 første ledd. Med å være bosatt i Norge menes å oppholde seg i Norge, når oppholdet har vart minst 12 måneder eller er ment å vare minst 12 måneder. En person som flytter til Norge, regnes imidlertid som bosatt fra innreisedatoen. Dette går fram av folketrygdloven § 2-1 annet ledd. Oppholdet i Norge må være lovlig, jf. folketrygdloven § 2-1 tredje ledd.

Folketrygdloven regnes som en rettighetslov ved at medlemmet har rettskrav på ytelsen, dersom folketrygdlovens vilkår for å tilstå medlemmet ytelsen er oppfylt. Forvaltningen har dermed ingen skjønnsmessig kompetanse til å avgjøre om medlemmet skal få ytelsen, såfremt medlemmet oppfyller folketrygdlovens vilkår for ytelsen.

## Eksterne lenker
* Folketrygdloven, fra Lovdata.no
Castaway on the Moon

***Castaway on the Moon*** (koreansk: 김씨 표류기, *Kimssi pyoryugi*) er en sørkoreansk film fra 2009, skrevet og regissert av Lee Hae-jun. 

Filmen vant publikumsprisen under filmfestivalen Film fra sør.

## Handling
*Castaway on the Moon* handler om en mann som prøver å ta livet sitt, men mislykkes og havner på en ubebodd, liten øy i Hanelva, midt i Seoul. Han blir ikke etterlyst eller funnet, og må klare seg selv. Den eneste som vet om han er en kvinne som ikke har vært ute av rommet sitt på flere år. Hun får tilfeldigvis øye på ham ved hjelp av telelinsen på kameraet sitt.

## Mottagelse
Erlend Loe i *[[Aftenposten]]* skrev at regissøren har laget «en stor, varm og tiltrekkende merkelig kjærlighetshistorie, som avsluttes med en intensitet og patos man ikke mistenker at skal komme,» og gir den en femmer.

## Skuespillere
* Jae-yeong Jeong som Kim Seong-geun
* Ryeowon Jung som Kim Jung-yeon.
* Yeong-seo Park
* Mi-kyeong Yang som moren til Jung-yeon
* Min-heui Hong
* Koo Kyo-hwan
* Min Kyung-jin
* Jeong-won Le
* Kyung-Joon Lee
* Sang-Hun Lee
* Sang-il Lee
* Ri Min

## Referanser


## Eksterne lenker
*
Kunståret 1451

**Kunståret 1451** er en oversikt over hendelser, fødte og avdøde kunstnerpersonligheter i 1451.

## Hendelser

## Maleri

## Skulptur

## Fødsler
* ca. 1451: Ercole Roberti, italiensk maler av Ferraraskolen (død 1496)
* ca. 1450: Hieronymus Bosch, tidlig nederlandsk maler (død 1516)
* ca. 1450: Ludovico Brea – italiensk maler som hovedsakelig arbeidet i Genova (død ca. 1523)
* ca. 1450: Bartolomeo Montagna – italiensk maler og arkitekt som arbeidet i Vicenza og Venezia (død 1523)
* ca. 1450: Francesco Raibolini kjent som Francesco Francia, italiensk maler og gullsmed fra Bologna (død 1517)
* ca. 1450: Pedro Berruguete – spansk maler (død 1504)
* ca. 1450: Bartholomäus Zeitblom – tysk maler og mester for Ulmskolen (død ca. 1519)
* 1450-1460: Jan Joest – nederlandsk maler (død 1519)
* ca. 1450: Kamāl ud-Dīn Behzād – persisk maler av persiske miniatyrer (død ca. 1535)
* (fl. 1451-1483) Girolamo da Cremona, italiensk maler og manuskript-illustratør (død ca. 1483)

## Dødsfall
* Giovanni Badile, italiensk maler (født 1379)
* Piero di Niccolo Lamberti – italiensk billedhugger (født ca. 1370)
* Stephan Lochner, tysk maler (født ca. 1400-1410)
* 1450/1451: Sassetta – italiensk maler (født 1392)
* ca. 1452: Xie Huan – kinesisk maler fra tidlig i Ming-dynastiet (født 1370)
Kunståret 1452

## Hendelser

## Virksom
*fl.: 1426–1452 – Xie Huan (?1370–?1452), kinesisk kunstmaler fra tidlig i Ming-dynastiet

## Fødsler
* 15. april – Leonardo da Vinci, italiensk  arkitekt, anatom, billedhugger, ingeniør, oppfinner, geometer, forsker, matematiker, musiker og maler i renessansen (død 1519)
* Pietro del Donzello – italiensk maler (død 1509)
* Davide Ghirlandaio – italiensk maler og mosaikkmaker (død 1525)
* ca. 1450: Hieronymus Bosch, tidlig nederlandsk maler (død 1516)
* ca. 1450: Ludovico Brea – italiensk maler som hovedsakelig arbeidet i Genova (død ca. 1523)
* ca. 1450: Bartolomeo Montagna – italiensk maler og arkitekt som arbeidet i Vicenza og Venezia (død 1523)
* ca. 1450: Francesco Raibolini kjent som Francesco Francia, italiensk maler og gullsmed fra Bologna (død 1517)
* ca. 1450: Pedro Berruguete – spansk maler (død 1504)
* ca. 1450: Bartholomäus Zeitblom – tysk maler og mester for Ulmskolen (død ca. 1519)
* 1450-1460: Jan Joest – nederlandsk maler (død 1519)
* ca. 1450: Kamāl ud-Dīn Behzād – persisk maler av persiske miniatyrer (død ca. 1535)

## Dødsfall
* Bicci di Lorenzo – italiensk maller og billedhugger som arbeidet i Firenze (født 1373)
* Bernat Martorell – spansk maler som arbeidet i en tidlig renessansestil (født 1390-1410)

## Referanser
Drake (artist)

**Aubrey Drake Graham** (født 1986) er en canadisk artist, rapper, låtskriver og skuespiller. Han ble opprinnelig kjent for å spille karakteren Jimmy Brooks i TV-serien .

I juni 2009 signerte Drake en platekontrakt med Lil Waynes Young Money Entertainment. Han gav ut sitt første studioalbum, *Thank Me Later, *i 2010 og debuterte som nummer én på Billboard 200. Albumet har siden solgt til platina.

Drake har jobbet med flere andre hiphop-artister som Lil Wayne, Young Jeezy, Kanye West, Eminem og Jay-Z. Drake har vunnet flere priser, inkludert to Juno Awards i 2010 for beste nye artist, Rap Recording of the Year og en grammy for Best Rap Album med hans andre studioalbum Take Care.

## Diskografi
;Studioalbum
* *[[Thank Me Later]]* (2010)
* *[[Take Care (Drake-album)|Take Care]]* (2011)
* *[[Nothing Was The Same]]* (2013)
* *[[Views]]* (2016)
* *[[Scorpion (album)| Scorpion]]* (2018)
* *[[Certified Lover Boy]]* (2021)
* *[[Honestly, Nevermind]]* (2022)
* *[[Her Loss]]* (med 21 Savage) (2022)
* *[[For All the Dogs]]* (2023)

; EP-er
* *So Far Gone* (2008)
* *Scary Hours* (2018)
* *The Best in the World Pack* (2019)
* *Scary Hours 2* (2021)

; Mixtapes
* *[[Room For Improvement]]* (2006)
* *[[Comeback Season]]* (2007)
* *[[So Far Gone (mixtape)|So Far Gone]]* (2009)
* *[[If You're Reading This It's Too Late]]* (2015)
* *[[What a Time To Be Alive]]* (med Future) (2015)
* *[[More Life]]* (2017)
* *[[Dark Lane Demo Tapes]]* (2020)

; Samlealbum
* *[[Care Package]]* (2019)

## Referanser


## Eksterne lenker
* 
* 
* 
*
Cherry

**Cherry** er det engelske ordet for kirsebær, men er også brukt som et vanlig navn og stedsnavn i den engelskspråklige verden.

**Cherry** kan også referere til:

## Personer
*Apsley Cherry-Garrard (1886–1959), britisk polfarer
*Don Cherry (1936–1995), amerikansk jazzmusiker
*Eagle-Eye Cherry (1971–), svensk-amerikansk sanger
*Marc Cherry (1962–), amerikansk forfatter
*Damu Cherry (1977–), amerikansk hekkeløper

## Steder
*Cherry County, fylke i Nebraska, USA
*Cherry Valley, USA

## Underholdning
*Cherry (tegneserie) (tidl. Cherry Popart), tegneseriehefte
*«Cherry», tidligere navn på elektronikaduoen Ratatat
*«The Cherries», kallenavn på fotballklubben AFC Bournemouth
*Cherry Ames, en oppdiktet person i en romanserie skrevet for ungdom av Helen Wells.
*Cherry Filter, koreansk rockeband
*Black Stone Cherry, amerikansk rockeband fra Kentucky
*National Cherry Blossom Festival, årlig fest i Washington D.C.

## Annet
*Chery, kinesisk bilfabrikant
*Datsun Cherry / Nissan Cherry, subkompakt bil.
Deutscher Sprachatlas

**Deutscher Sprachatlas** (norsk: *Tysk språkatlas*) er navnet på en forskningsinstitusjon ved Universitetet i Marburg og et dialektatlas over tyske dialekter.

Institusjonen ble grunnlagt som *Sprachatlas des Deutschen Reichs* av lingvisten Georg Wenker (1852–1911) i 1877 og gjennomførte i årene frem mot andre verdenskrig den mest omfattende dialektundersøkelsen noen sinne.

På bakgrunn av spørreskjemaer sendt til ca. 50.000 steder innenfor det tyskspråklige området oppstod et dialektatlas bestående av totalt 1.668 kart. På begynnelsen av 2000-tallet ble kartene digitalisert og offentliggjort på internett i forbindelse med prosjektet *Digitaler Wenker-Atlas* (DiWA).

## Eksterne lenker
* Deutscher Sprachatlas' nettside ved universitetet i Marburg
* Digitaler Wenker-Atlas (DiWA)
Bønes Basketballklubb

**Bønes basketballklubb** ble stiftet 9. april 1994 og er et idrettslag som trener og spiller sine kamper i Bønes Arena. Klubben deltar sesongen 2019-2020 med fem lag i seriespill i tillegg til flere treningspartier for yngre. Klubben har fra starten markert seg som en aktiv deltaker i nærmiljøet og som arrangør av flere tilbud for barn og unge; Nattåpen Bøneshall, BasketNights og BAFO (basket og fotball) kan nevnes. 

## Eksterne lenker
*Bønes Basket hjemmeside
Pico Aneto

**Pico Aneto** eller **Pic de Néthou** er et fjell i Pyreneene i Spania. Det er 3&nbsp;404 moh, og med det det høyeste fjellet i Pyreneene og nest høyeste fjell på det spanske fastlandet.

## Referanser
Kunståret 1455

**Kunståret 1455** er en oversikt over hendelser, fødte og avdøde kunstnerpersonligheter i 1455.

## Hendelser

## Skulptur
* Donatello, *[[Maddalena penitente (Donatello)|Maria Magdalena]]* (ca. 1455), Museo dell'Opera del Duomo, Firenze.

## Fødsler
* Francesco Bonsignori – italiensk maler (død 1519)
* ca. 1455: Giovanni Ambrogio de Predis – italiensk maler i renessansen fra Milano (død 1508)
* ca. 1455: Peter Vischer den eldre – tysk billedhugger (død 1529)
* 1455-1460: Adam Kraft – tysk billedhugger og mester bygger i seingotikken (død 1509)
* 1450-1460: Jan Joest – nederlandsk maler (død 1519)

## Dødsfall
* 18. februar – Fra Angelico – italiensk maler (født ca. 1395)
* 1. desember – Lorenzo Ghiberti – italiensk kunstner fra den tidlige renessansen mest kjent for sine skulpturer og gullsmed (født 1378)
* ca. 1455: Pisanello – italiensk maler fra den tidlige italienske renessansen og quattrocento (født ca. 1395)
* ca. 1452: Xie Huan – kinesisk maler fra tidlig i Ming-dynastiet (født 1370)
Lomechusa

***Lomechusa*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 17 arter, tre av dem er funnet i Norge. De er spesialiserte på å leve sammen med maur.

## Utseende
Små til middelsstore (gjerne 3-5 millimeter), brunlige eller rødlige kortvinger, kroppen lite hårete bortsett fra hårpenslene på bakkroppen. Antennene er forholdsvis lange og slanke, særlig det spydformede ytterste leddet. Hodet er forholdsvis lite og rundt. Pronotum er bredere enn langt, bakhjørnene er utstikkende (ser ut som en normalfordelingskurve ovenfra). Dekkvingene er litt lengre og bredere enn pronotum. Bakkroppen har en rekke av hårpensler på hver side, disse blir innsatt med kjemiske stoffer som hindrer maurene i å skade billen. Det bakerste ryggleddet er dypt innbuktet. Beina er forholdsvis lange og tynne.

## Levevis
*Lomechusa*-artene har spesialisert seg på å leve sammen med maur. Disse artene lever i maurtuene og skiller ut kjemiske signalstoffer som gjør at de får være i fred for maurene.
Maurene slikker i seg disse stoffene fra hårpenslene på billens bakkropp. Billene tigger også mat fra maurene ved å tromme dem på hodet med antennene, som maurene også gjør med hverandre. Dersom *Lomechusa*-artene blir angrepet av maurene, kan de sprøyte ut forsvarsstoffer som irriterer maurene eller til og med kan drepe dem.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Lomechusini Fleming, 1821
******* Slekten *Lomechusa* Gravenhorst, 1806 (synonym *[[Atemeles]]* Dilwyn, 1829)
******** *[[Lomechusa atlantica]]* (C. Koch, 1937)
******** *[[Lomechusa barbarae]]* (Schilow, 1977)
******** *[[Lomechusa bifoveolata]]* Brisout de Barneville, 1860
******** *[[Lomechusa bordonii]]* Hlavàč, 2005
******** *[[Lomechusa brevicornis]]* Chen & Zhou, 2007
******** *[[Lomechusa dvoraki]]* Hlavàč, 2005
******** *[[Lomechusa elegans]]* Chen & Zhou, 2007
******** *[[Lomechusa emarginata]]* (Paykull, 1789)
******** *[[Lomechusa gerardiphila]]* Assing, 2009
******** *[[Lomechusa kishimotoi]]* Hlavàč, 2005
******** *[[Lomechusa malaisei]]* (Scheerpeltz, 1965)
******** *[[Lomechusa paradoxa]]* Gravenhorst, 1806
******** *[[Lomechusa parva]]* Chen & Zhou, 2007
******** *[[Lomechusa pubicollis]]* Brisout de Barneville, 1860
******** *[[Lomechusa seticornis]]* Chen & Zhou, 2007
******** *[[Lomechusa sinuata]]* (Sharp, 1888)
******** *[[Lomechusa stangei]]* (Reitter, 1910)
******** *[[Lomechusa yunnanensis]]* Hlavàč, 2005

## Referanser



* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* Bilde av *Lomechusa* sp. https://web.archive.org/web/20160304232330/http://wot.blogfree.net/?t=2512170
* Bilde av *Lomechusa emarginata*: http://coleoptera.ksib.pl/search.php?img=26365
Bollemælk

**Bollemælk** er en dansk rett som består av en melkesuppe med mel- eller brødboller, eggeplommer og overdrysset med sukker, eventuelt kanel.

Det danske språket har et uttrykk som heter «*at stikke op for bollemælk*». Hvis man er en sånn en, som ikke stikker opp for den, betyr det at man kjenner sitt eget selvverd og aldri gir opp.

## Eksterne lenker
* Bollemælk i Ordbog over det danske sprog
* Kristeligt Dagblad ''At stikke op for bollemælk''
* Bollemælk på gamledanskeopskrifter.dk
Tvebaksbudding

**Tvebaksbudding** er en dansk puddingrett som består av mel eller halvgammelt brød overhelt med melk.

Det tilsettes egg, melis, rismel, natron og litt rosiner, kardemomme og smeltet, avkjølt smør. Puddingen serveres varm, og ble tidligere spist med en blanding av røkte fleskterninger, fett og sirup. I dag spises den gjerne med bær.

Tidligere ble retten også kalt *melbyttel* og *melbudding*.

## Eksterne lenker
* Tvebaksbudding hos danskslaegtshistoriskforening.dk
* Tvebaksbudding hos gamledanskeopskrifter.dk
Brødrene Løvehjerte (film)

***Brødrene Løvehjerte***  (orig: *Bröderna Lejonhjärta*) er en svensk drama- og fantasyfilm fra 1977 regissert av Olle Hellbom og basert på Astrid Lindgrens bok med samme tittel. Hovedrollene som brødrene Løvehjerte spilles av Lars Söderdahl og Staffan Götestam.

*Brødrene Løvehjerte* er en mørkere film med et mer alvorlig tema enn de andre Astrid Lindgren-fortellingene, og egner seg best for litt eldre barn. Det vakte oppsikt da filmen overraskende fikk 12-årsgrense i Sverige. Mange av kritikerne mente den burde vært tillatt for barn.

VG gav den terningkast fem.

Den ble sendt som TV-serie på NRK vinteren 1984.

## Handling
De to brødrene Jonatan og Karl Kavring lever under stor fattigdom i Sverige på 1800-tallet. Den yngst av dem, Skorpan, er alvorlig syk av og vet han skal dø om kort tid. Jonatan trøster ham og forteller ham hva som skjer etter døden; om landet Nangijala, et spennende eventyrland fra sagatiden. Noe senere begynner det å brenne i huset de bor. Jonatan redder Skorpan ved å ta ham på rygge og hoppe ut vinduet. Skorpan overlever, men hans bror omkommer. Skorpan undrer seg om Jonatan nå er i Nangijala, eller om det bare var et påfunn. Men plutselig dukker en hvit due opp med et buskap fra Jonatan. Etter kort tid dør Skorpan og møter igjen Jonatan i drømmelandet Nangijala. De bor i Kirsebærdalen, et sted hvor de kan fiske, bade, ri på hester og bare være lykkelige. Men det skal vise seg at den onde ridderen Tengil og dragen hans Katla har andre planer, der de sprer frykt og truer befolkningen. Jonatan vil ta opp kampen mot Tengil og Skorpan vil være med.

Fortellingen sees gjennom Skorpans øyne.

## Rolleliste

## Referanser


## Eksterne lenker
*
Våland skole

**Våland skole** er en barneskole i Stavanger. Skolen ligger i Schives gate 21 i Eiganes og Våland bydel. Da skolen ble stiftet i 1911, hadde den om lag 1200 elever. 

I 2023 hadde skolen ca. 550 elever fordelt på 1.-7. trinn og ca. 75 ansatte. 

Skolens rektor er Cathrine Malde. 

## Eksterne lenker
* Våland skole erlingjensen.net
* Skolens hjemmeside
Thomaskantor

**Thomaskantor** er den kunstneriske leder av Thomanerchor i Leipzig. Thomaskantoren blir oppnevnt av byrådet i Leipzig. Den mest berømte Thomaskantor gjennom tidene er Johann Sebastian Bach.

## Referanser


## Eksterne lenker
*
Scary Monsters and Nice Sprites

***Scary Monsters and Nice Sprites*** er den andre EP-en til den amerikanske electronicaartisten Skrillex. EP-en ble lansert for salg på Beatport den 25. oktober 2010 og var det første albumet som ble gitt ut av plateselskapet *Mau5trap Recordings*. Medvirkende er blant annet artistene Penny, Bare Noize and Foreign Beggars, Noisa og Zedd.

## Sporliste
Albumet består av ni sanger, og den total lengden er 44:01.

#*Rock N' Roll (Will Take You to the Mountain)*  	4:44
#*Scary Monsters and Nice Sprites*  	                4:03
#*Kill Everybody*  	                                4:58
#*All I Ask of You* (featuring Penny)	                5:40
#*Scatta* (featuring Bare Noize and Foreign Beggars)	3:55
#*With You, Friends (Long Drive)*  	                6:29
#*Scary Monsters and Nice Sprites* (Noisia Remix)	3:24
#*Scary Monsters and Nice Sprites* (Zedd Remix)	5:58
#*Kill Everybody* (Bare Noize Remix)	                4:41

## Eksterne lenker
*
Ullerøy (Farsund)

**Ullerøy** er blant de ytterste øyene i Spindskjærgården og ligger i Farsund kommune. Det bodde folk på Ullerøy fram til midten av 1970-tallet, og på det meste var det to loser i arbeid. Husene på øya fungerer i dag som sommerboliger. Ullerøy ruver solid i landskapet, og høyeste punkt er 96 moh. Under krigen ble både kaptein Odd Kjell Starheim og kontreadmiral Edvard Christian Danielsen satt i land på øya fra engelske ubåter.

## Etymologi
Det norrøne navnet for Ullerøy, *Ullarøy*, er sammensatt av genitivsformen for den norrøne guden Ullr og «øy».

## Referanser
Kunståret 1456

**Kunståret 1456** er en oversikt over hendelser, fødte og avdøde kunstnerpersonligheter i 1456.

## Hendelser

## Fødsler
* ca. 1456: Bartolomeo Suardi – italiensk maler og arkitekt (død 1530)
* ca. 1455: Giovanni Ambrogio de Predis – italiensk maler i renessansen fra Milano (død 1508)
* ca. 1455: Peter Vischer den eldre – tysk billedhugger (død 1529)
* 1455-1460: Adam Kraft – tysk billedhugger og mesterbygger i seingotikken (død 1509)
* 1450-1460: Jan Joest – nederlandsk maler (død 1519)

## Dødsfall
…